|  |
| --- |
|  |
| Volvo Car Denmark A/S | |
| **Presse-information** | |

|  |  |  |
| --- | --- | --- |
| **Dato: 31.05.2019** |  |  |

**Den nye Volvo S60 sportssedan er nu ankommet hos de danske Volvo forhandlere**

I juni sidste år åbnede Volvo Cars deres første produktionsfabrik i USA, hvor man samtidig præsenterede den nye Volvo S60 sportssedan. Nu er turen kommet til introduktion i Europa og dermed også Danmark

I forbindelse med præsentationen af den nye S60 udtalte direktør og koncernchef; Håkan Samuelsson, at det var en af de mest spændende biler, som Volvo Cars havde skabt. Henrik Green, chef i forskning og udvikling udtalte samtidig, at det aktive chassis og kørerindstillingerne giver bilen fremragende kontrol og en ydelse, som gør den nye Volvo S60 til en bil for bilelskere.

Danske og udenlandske motorjournalister, der har testet bilen har rost bilen for dens dynamiske køreegenskaber, og nu er det muligt for danskere, at prøve bilen hos de danske Volvo forhandlere.

”Med introduktion af den nye S60 på det danske marked, kan vi nu vise hele Volvo´s fantastiske

Model program hos de danske Volvo forhandlere” udtaler Magnus Boman, adm. Direktør hos Volvo Car Denmark A/S, og fortsætter” I 2018 øgede vi antallet af registreringer af Volvo modeller i Danmark med over 51 % i forhold til 2017 og i 2019 er stigning i salget fortsat. Vi ligger 29% højere år til dato i forhold til samme periode sidste år. Den nye S60 vil helt sikkert medvirke til, at vi forsætter vores fantastiske fremgang i salget på det danske marked”

Den nye S60 er den første model fra Volvo, der ikke leveres med diesel motor.

I forbindelse med introduktionen af bilen leveres den i 2 motorvarianter: T5 Aut. og T5 aut. AWD.

Begge varianter har 250HK. Bilen leveres i 2 udstyrsvarianter: Incription samt R-Design.

I uge 24 starter produktionen af T8 Plug-in hybrid modellen, der har 390HK. Denne variant kommer senere på året også i en Polestar Engineered udgave.

Plug-in varianter udgør år til dato over 7% af Volvo´s salg i Danmark, hvilket gør Volvo til det suverænt bedst sælgende Premium Brand af plug-in hybrider på det danske marked.

Bilen har som standard Volvo On Call, Car to Car communication samt City Safety med autobreak teknologi, der hjælper føreren med at undgå kollisioner og det er det eneste system på markedet. Der kan genkende fodgængere, cyklister og store dyr samt automatisk nødopbremsning, der mildner kollisioner med modkørende biler.

De vejledende udsalgspriser starter på 547.873,- inkl. Leveringsomkostninger. Bilen kan også privat leases med en ydelse pr måned på kr. 6.795,- med en førstegangsydelse på kr: 35.000,- og som erhvervsleasing kan leveres den med en vejl. beskatning inkl. Levering fra kr: 460.003,-